(NPK-NTB): Utanriksminister Jonas Gahr Støres kandidatur til sentralstyret i Arbeidarpartiet lagar problem for valkomiteen, som må forklare kvifor menn over 50 frå Oslo skal prioriterast.Ifølgje fleire fylkesleiarar Klassekampen har snakka med, kan det bli vanskeleg å få inn utanriksminister Jonas Gahr Støre (Ap) i sentralstyret, som frå før har tre medlemmer som passar i denne kategorien: Ap-leiar Jens Stoltenberg (51), partisekretær Raymond Johansen (50) og Jan Bøhler (59).Mange meiner det vil sende feil signal å gje enda ein middelaldrande Oslo-mann plass i sentralstyret, samtidig som ministerposten til Støre også gjer at det øvste organet i partiet vil bli meir topptungt enn det er i dag.Leiar for Vestfold Ap, Sonja Mandt, seier ei direkte utskifting mellom Støre og éin av sentralstyremedlemene som går ut, er i strid vedtektene i partiet.– Eg har sjølv sete i valkomiteen og veit at krava om kjønnsbalanse, representasjon frå heile landet og frå ulike funksjonar er absolutte, seier Mandt.Ifølgje VG kan likevel valkomiteen komme til å foreslå ei flytting av tyngdepunktet i sentralstyret frå distrikta og inn til Oslo, trass i motstand frå distrikta.Støre skal truleg erstatte kommunalråd Odd Kristian Reme i Stavanger, som har takka nei til ein ny periode i sentralstyret.